नई दिल्ली। भारतीय जनता पार्टी ने 'युवा' नाम से गुरुवार को अपने खुद के टीवी चैनल की लांचिंग की। इस इंटरनेट टीवी चैनल का शुभारंभ पार्टी अध्यक्ष नितिन गडकरी ने बीजेपी मुख्‍यालय में किया। गडकरी ने इस मौके पर कहा कि कोई भी व्यक्ति या नेतृत्व अपने आप में पूरी तरह से दोषरहित नहीं होता है, सबमें अच्‍छाइयों के साथ बुराइयां भी होती हैं। इस टीवी चैनल से पार्टी के लोगों को खुद को बेहतर बनाने का मौका मिलेगा, क्योंकि 'युवा' चैनल से केवल पार्टी के विचार ही प्रसारित नहीं होंगे, बल्कि बीजेपी से इतर विचारों और आलोचनाओं को भी पूरा स्थान और सम्‍मान मिलेगा।